દરમિયાન, સોમવારે રાતે ૯ વાગ્યે દિગમ્બર નોકરીથી છૂટીને ઘરે જતો હતો ત્યારે અમરાઈવાડી સત્યમ શાક માર્કેટમાંથી એક્ટિવા પર પસાર થતી વેળા વોટ્સએપ ગ્રૂપના મિત્ર સચિન અને વિજયે તેને રોક્યો હતો અને તે મુસ્લિમ ટોપી કેમ પહેરી હતી? તેમ કહી તકરાર શરૂ કરી હતી. બન્નેએ તેને એક્ટિવા પરથી ઉતારી ચાલ અમારી સાથે તેમ કહી એક્ટિવા વિજયે ચલાવી લીધુ હતુ અને સચિને તેને એક્ટિવાની વચ્ચે બેસાડી રામરાજ્યનગરથી ભાવના સ્કૂલ સામે લઈ ગયા હતા. દરમિયાન રસ્તામાં સચીને ‘તું દાદા થઈ ગયો છે?' કહી ધમકીઓ પણ આપી હતી. દિગમ્બરને ભાવના સ્કૂલ નજીક લઈ જઈ બન્નેએ માર મારવાનું શરૂ કર્યુ હતુ. દિગમ્બરે બચવા માટે ત્યાંથી ભાગીને તેના મામાના ભાઈ અક્ષયને બોલાવી લીધો હતો. દરમિયાન વિજય, સચિન અને અન્ય એક શખ્સે અક્ષય અને દિગમ્બરને ફરી મારવાનું શરૂ કર્યું હતુ. હુમલાખોરોએ અક્ષયનો ફોન અને સોનાની દસ ગ્રામની ચેન પણ તોડી લઈ ફરાર થઈ ગયા હતા. બન્નેને લોહીલૂહાણ જોઈ લોકોએ તેમને ૧૦૮ દ્વારા એલ.જી. હોસ્પિટલ ખસેડ્યાં હતા.